|  |  |
| --- | --- |
| **ФИЛОЗОФСКИ ФАКУЛТЕТ** |  |
| УНИВЕРЗИТЕТА У БЕОГРАДУ |  |
| 18.09.2024. година |  |
|  |  |

**О Б А В Е Ш Т Е Њ Е**

**Упис студената у наредну годину студирања на МАСТЕР АКАДЕМСКИМ СТУДИЈАМА за школску 2024/25. годину обавиће се**

**од 23.09. до 10.10. 2024.\*године од 12-14 h канцеларија бр.1 на следећи начин:**

Студенти који се самофинансирају плаћају школарину у зависности од укупног броја ЕСПБ који пријаве за слушање или полагање у школској 2024/25. години. Студент плаћа 33% од бодова које преноси, односно плаћа само полагање. Ако мења, пријављује нови предмет, плаћа 100% за бодове тог предмета, односно плаћа слушање и полагање за тај предмет. (пријављивање се обавља електронским путем или код секретара Одељења, неко време након уписа, када се отвори могућност електронске пријаве). Школарина се плаћа у десет рата - вредност једног ЕСПБ је 2178,66; Вредност бода за стране студенте је 3775,32. Прва рата приликом уписа износи 1000,00 динара. Страни студенти плаћају школарину једнократно или у две једнаке рате.

(Друштво, држава, транзиција – за стране студенте вредност бода износи 11550,00, а за домаће студенте вредност бода износи 2178,66).

Студенти могу упутити молбу за мировање године Продекану за наставу до 04. октобра 2024. године - молбе се предају у канцеларији бр. 1.

За мировање године потребно је скинути молбу (образац) за мировање године са сајта Факултета, уплатити 500,00 динара на жиро рачун Факултета за молбу и копирати документацију која поткрепљује молбу за мировање године.Такође је неопходан индекс и ШВ образац попуњен и одштампан са свог налога.

Студенти који су у школској 2023/24. години уписали другу годину студирања, а још нису одбранили мастер рад, могу да се обрате Декану са молбом (слободна форма) за упис у трећу годину студирања до 10. октобра 2024. године. Молбе се предају у канцеларији број 1, у приземљу Факултета од 12-14 часова. Уз молбу је неопходан индекс, образац ШВ 20 попуњен и одштампан са свог налога-упис се обавља одмах приликом предаје молбе.

Уколико студент није одбранио мастер рад, тј. истекао му је рок за завршетак мастер студија, губи статус студента и може се поново јавити на конкурс за упис на мастер студије.

Приликом уписа студенти поднесе:

* Индекс
* 1 одштампан и потписан образац ШВ-20 (претходоно попуњен на електронском индексу студента или на SV20.f.bg.ac.rs)
* Уплатница којом доказују уплаћену прву рату школарине за самофинансирајуће студенте

\*Напомена:

Упис у наредну годину обавиће се закључно са 10.10.2024. године. Студенти који се не упишу до тада, пишу молбу Продекану за наставу за накнадни упис и уплаћују 3000,00 динара за ту молбе. Молба се предаје у канцеларији бр.1.